Sam Worthington
<s>Samuel Henry J. "Sam" Worthington (Godaming, Engleska, 2. kolovoza 1976.), australski je glumac.</s><s>Rođen je  u Engleskoj, no još kao dijete emigrirao je s roditeljima u Australiju.</s><s>Najpoznatiji je po ulogama u filmovima Avatar  kao Jake Sully, Terminator: Spasenje kao Marcus Wright te u filmu iz 2010. godine, Sudar titana, kao Perzej.</s>

<s>Životopis 
Worthington je rođen u mjestu Godaming, u pokrajini Surrey,  u Engleskoj, a tijekom djetinjstva preselio se u mjesto Perth u Zapadnoj Australiji.</s><s>Odrastao je u Warnbrou,  predgrađu Rockinghama.</s><s>Njegov otac, Ronald, radio je kao zaposlenik u elektrani, dok se  njegova majka, domaćica, brinula za njega i njegovu sestru.</s><s>Pohađao je John Curtin College of the Arts, napustio školu sa 17 godina i radio  različite poslove u Sydneyju,  među kojima je građevinarstvo.</s><s>S 19 godina, dok je još radio kao zidar,  prijavio se na audiciju Nacionalnog instituta za dramsku umjetnost (NIDA), te je prošao i dobio stipendiju.</s>

<s>Karijera 
Nakon mature na NIDA, 1998. godine, Worthington je nastupio u produkciji drame Davida Harea Judin poljubac, za tvrtku Company B, u Belvoir St  kazalištu.</s><s>Glumio je u nizu australskih filmova i TV serija, uključujući  i prvu pravu ulogu u filmu Muškarci u čizmama za step (2000.) i vodećim ulogama u filmovima Prljava posla (2002.), Krenuti pravim putem (2003.), Somersault (2004.) i modernom australskom  prepričavanju Macbetha (2006.).</s><s>Worthington je u 20. godini  bio nominiran za najboljeg glavnog glumca Australskog filmskog instituta (AFI)  za njegovu ulogu u filmu Muškarci u čizmama za step i 1999. godine osvojio je AFI nagradu  za najboljeg glumca za ulogu u filmu Somersault.</s><s>U Australiji je dobro poznat po ulozi u hvaljenoj australskoj TV seriji Love My Way.</s>

<s>Američka televizijska publika upoznala je Worthingtona kao gosta u 97. epizodi serije JAG.</s><s>Worthingtonova međunarodna filmska karijera je započela nizom manjih uloga u holivudskim produkcijama kao što su Hartov rat iz 2002. godine i Veliki  pohod iz 2005. godine, koji je  snimljen u Australiji.</s><s>On je bio jedan od nekoliko glumaca koji su bili u  razmatranju da preuzmu ulogu Jamesa Bonda od Piercea Brosnana u filmu Casino Royale iz 2006. godine.</s><s>Ulogu je, naposljetku, dobio Daniel Craig.</s><s>U filmu Terminator: Spasenje, Worthington glumi kiborga Marcusa Wrighta, koji pomaže ljudima, unatoč njihovim sumnjama u njega.</s>

<s>U znanstveno-fantastičnom filmu Avatar,  Worthington glumi Jakea Sullyja, paraplegičara,  bivšeg američkog marinca  koji se nađe u središtu rata između vlastite vrste i autohtonog Na'vi naroda mjeseca Pandore.</s><s>Worthington je glumio Perzeja  u prerađenoj ekranizaciji filma Sudar titana.</s>

<s>U siječnju 2010. godine, dobio je ulogu u filmu Dracula Year Zero.</s><s>Također je dobio ulogu u trileru The Fields,  u kojem će glumiti zvijezdu Jeffrey Dean Morgan.</s>

<s>Worthington je  jedan od favorita među glumcima koji se smatraju naslijednikom Daniela Craiga u ulozi Jamesa Bonda.</s>

<s>Privatni život 
Kada je Worthington imao 30  godina, prodao je većinu svog imetka i završio s dvije tisuće dolara na  svom računu.</s><s>Tada je kupio automobil i živio u njemu kratko razdoblje  svog života.</s><s>Trenutno nema stalno prebivalište već odsjeda u hotelima,  ovisno o potrebama glumačke karijere.</s><s>U vezi je sa stilisticom iz Sydneyja,  Natalie Mark.</s>

<s>Filmografija</s>

<s>Vanjske veze</s>

<s>ArtistDirect.com Intervju - Clash Of the Titans 
 Profil na IMDb-u</s>

<s>Australijski filmski glumci
Australijski televizijski glumci
Biografije, Perth</s>

